
ΑΝΑΚΟΙΝΩΣΗ 
ΠΡΟΓΡΑΜΜΑΤΟΣ ΕΞΕΤΑΣΕΩΝ ΥΠΟΨΗΦΙΩΝ 
ΧΕΙΡΙΣΤΩΝ ΜΗΧΑΝΗΜΑΤΩΝ ΕΡΓΟΥ ΟΚΤΩΒΡΙΟΥ 2026
ΣΤΗΝ ΠΕΡΙΦΕΡΕΙΑ ΑΝΑΤΟΛΙΚΗΣ ΜΑΚΕΔΟΝΙΑΣ–ΘΡΑΚΗΣ

Η Διεύθυνση Βιομηχανίας, Ενέργειας & Φυσικών Πόρων της Περιφέρειας Ανατολικής Μακεδονίας και Θράκης ανακοινώνει το πρόγραμμα εξετάσεων ΟΚΤΩΒΡΙΟΥ 2026  για την απόκτηση επαγγελματικών αδειών της τεχνικής δραστηριότητας χειρισμού μηχανημάτων τεχνικών έργων, σύμφωνα με το  Π.Δ. 113/2012 (Α’ 198/Α` ) μαζί με τον ονομαστικό κατάλογο υποψηφίων. Η διαδικασία των εξετάσεων, η ύλη και όλα τα συναφή θέματα ρυθμίζονται από την Υπουργική Απόφαση οικ.10169/639/Φ.Γ.9.6.4(ΣΤ)/14-8-2013 (Β’ 1983) και τις σχετικές υπηρεσιακές οδηγίες και εντολές.
Το εξεταστικό κέντρο για τους υποψηφίους που συμμετέχουν στο θεωρητικό μέρος είναι τα γραφεία της Γενικής Διεύθυνσης Ανάπτυξης Περιφέρειας Ανατολικής Μακεδονίας και Θράκης, Φιλίππου 82, 69132, Κομοτηνή (τ. ΥΕΒ).  Η διεξαγωγή του θεωρητικού και πρακτικού μέρους θα γίνεται στις 14:30 μ.μ. Παρακαλούνται οι εξεταζόμενοι να προσέρχονται μία ώρα νωρίτερα με το Δελτίο Αστυνομικής Ταυτότητάς  τους.  
Όταν οι πρακτικές εξετάσεις κατ’ εξαίρεση, διενεργούνται σε άλλους Νομούς και όχι στη Ροδόπη, οι υποψήφιοι μπορεί να εξετάζονται στο θεωρητικό μέρος σε χώρους των κτιρίων των αντίστοιχων χωρικά αρμόδιων Διευθύνσεων Ανάπτυξης αφού ειδοποιηθούν σχετικώς. Γενικότερα, ενημέρωση για τυχόν ειδικότερα ανακύπτοντα ζητήματα, γίνεται με ατομική ειδοποίηση με κάθε πρόσφορο τρόπο των υποψηφίων.

Η εξεταστέα ύλη για την απόκτηση επαγγελματικών αδειών της τεχνικής δραστηριότητας χειρισμού μηχανημάτων τεχνικών έργων, σύμφωνα με το  Π.Δ. 113/2012 (Α’ 198/Α` ), βρίσκεται αναρτημένη στην ιστοσελίδα της Περιφέρειας Ανατολικής Μακεδονίας και Θράκης, στον σύνδεσμο https://www.pamth.gov.gr/geniki-dieythynsi-anaptyxis/

Τυχόν τροποποιήσεις στην παρούσα διαδικασία θα ανακοινωθούν εγκαίρως.
 Με εντολή Περιφερειάρχη
Η Προϊσταμένη Διεύθυνσης

Άννα  Λασκαρέλη
ΠΕ Ηλεκτρολόγων Μηχανικών 

Συνημμένα : Ένας (1) πίνακας προγράμματος εξετάσεων και ονομαστικού καταλόγου υποψηφίων

